Jelaskan Peranan dari Penasihat Sains dalam bahasa melayu

Penyandang jawatan Penasihat Sains kepada Kerajaan Malaysia mengetuai Pejabat Penasihat Sains (PPS) yang telah ditubuhkan pada tahun 1984 di bawah Jabatan Perdana Menteri Malaysia. Pada tahun 2004, jemaah menteri Malaysia telah memutuskan supaya pejabat ini diletakkan di bawah Kementerian Sains, Teknologi dan Inovasi (MOSTI). Jawatan ini dibubarkan pada 2018, selepas pentadbiran Malaysia diambil alih oleh Pakatan Harapan.

Penasihat Sains kepada Kerajaan Malaysia bertanggungjawab mengemukakan dasar, strategi, prosedur dan langkah-langkah di mana agenda sains, teknologi dan inovasi diberi keutamaan dalam pertimbangan dan tindakan Kerajaan bagi meningkatkan pencapaian dan kelestarian sosio-ekonomi negara. Tanggungjawab Penasihat Sains juga merangkumi mengoptimumkan sumber dan keutamaan bagi transformasi Malaysia kepada sebuah negara yang berteknologi tinggi, dan menjadi pakar rujuk utama dalam kemajuan sains, teknologi dan inovasi negara.

Penasihat Sains kepada Kerajaan Malaysia juga dipertanggungjawabkan untuk merapatkan hubungan dan jaringan di antara Kerajaan dan saintis serta organisasi sains di dalam dan luar negara, selain turut mempengerusikan Majlis Sains dan Penyelidikan Negara.